**Dopune**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Ministarstvo poljoprivrede**

Pravilnik o provedbi izravne potpore poljoprivredi i IAKS mjera ruralnog razvoja za 2021. godinu (Narodne novine, broj 23/21), kao podzakonski akt Zakona o poljoprivredi (Narodne novine, br. 118/18, 42/20. i 127/20. – Odluka Ustavnog suda Republike Hrvatske dalje u tekstu: Zakon) propisuje nadzor površina, podnošenje jedinstvenog zahtjeva i način provedbe:

– mjera iz programa izravnih plaćanja, detaljne uvjete i postupke za ostvarivanje osnovnog plaćanja, dodjelu i korištenje prava na plaćanja iz nacionalnih rezervi, prijenos prava na plaćanja, te plaćanja za poljoprivredne prakse korisne za klimu i okoliš, preraspodijeljenog plaćanja, plaćanja za mlade poljoprivrednike, proizvodno vezane potpore i programa za male poljoprivrednike te

– mjera državne potpore koje se financiraju iz državnog proračuna, kao i detaljne uvjete i postupci za ostvarivanje potpore za iznimno osjetljive sektore:

a) duhan

b) mliječne krave

c) rasplodne krmače

d) maslinovo ulje

e) očuvanje domaćih i udomaćenih sorti poljoprivrednog bilja

i

– IAKS mjera ruralnog razvoja iz članka 20. Zakona o poljoprivredi predviđenih Programom ruralnog razvoja Republike Hrvatske za razdoblje 2014. – 2020.

U tom smislu, člankom 38. predmetnog Pravilnika kod proizvodno vezane potpore, propisana je upotreba obrazaca koje posjednici životinja koriste u provedbi Farmskog sustava osiguranja kvalitete mesa.

 Slijedom navedenog, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se isprave i obrasci kako slijedi:

|  |  |
| --- | --- |
| **Naziv isprave i službenog obrasca** | **Pravni izvor** |
| 1. Prijavnica za sudjelovanje u farmskom

 sustavu kvalitete (blok) 1. Blok kontrolna lista uvjeta za

 uzgajivače stoke farmski sustav kvalitete (knjiga 1,2,3)1. Izjava farmski sustav kvalitete (blok)
 |  Pravilnik o provedbi izravne potpore poljoprivredi i IAKS mjera ruralnog razvoja za 2021. godinu (Narodne novine, broj 23/21) |